
PA_NonLegDec

AVIZ
Comisia pentru drepturile femeilor și egalitatea de gen recomandă Comisiei pentru control bugetar, care este comisie competentă, includerea în propunerea de rezoluție ce urmează a fi adoptată a următoarelor:
<RepeatBlock-Dec> 
A.	întrucât articolul 8 din TFUE însărcinează Uniunea să urmărească eliminarea inegalităților și promovarea egalității între bărbați și femei în toate activitățile sale. întrucât egalitatea este un drept fundamental în temeiul Tratatului de la Lisabona și o prioritate pentru Uniune, Institutul European pentru Egalitatea de Șanse între Femei și Bărbați (EIGE) sprijinind instituțiile Uniunii și statele membre în atingerea acestui obiectiv;

B.	întrucât, în 2023, activitatea EIGE s-a axat pe două priorități tematice: Pactul verde european și violență pe criterii de gen; întrucât crizele exacerbează vulnerabilitatea femeilor și expunerea la violență, intensificând inegalitățile structurale existente și agravând toate tipurile de violență de gen, inclusiv violența fizică, sexuală și psihologică; întrucât este discutabilă eficacitatea acțiunilor EIGE privind Pactul verde european, care trebuie revizuit și actualizat pentru a stabili obiective realizabile în general pentru a realiza egalitatea și a sprijini femeile, în special în Uniune,

1.	își exprimă profunda îngrijorare cu privire la faptul că misiunea EIGE a fost deviată de la îmbunătățirea egalității, deoarece s-a concentrat pe Pactul verde european; subliniază că EIGE și-a atins 92,76 % din obiectivele programului său de lucru;

2.	ia act de faptul că creșterea cu 8,5 % a costurilor cu personalul ale EIGE poate fi cauzată de rata ridicata continua a inflației și de o indexare cu 2,7 % a salariilor; constată că numărul mediu de angajați a fost de 45; ia act de faptul că doi agenți contractuali au fost angajați și posturile lor finanțate prin acordul de contribuție IPA încheiat cu Direcția Generală Vecinătate și Negocieri privind Extinderea din cadrul Comisiei; recunoaște insuficiența persistentă de personal în EIGE și sugerează ca EIGE să își concentreze programul de lucru asupra combaterii violenței împotriva femeilor și a fetelor, fără să mai acorde prioritate acțiunilor legate de Pactul verde european, atunci când este necesar, având în vedere capacitățile actuale ale personalului;

3.	recunoaște că au fost luate măsuri specifice în domeniul gestiunii financiare pentru a asigura o execuție corespunzătoare a contractelor-cadru interinstituționale.
</RepeatBlock-Dec>

